rejauldu/bengali-wikipedia huggingface dataset:
চাঁদপাল ফেরি ঘাট বা চাঁদপাল জেটি কলকাতার বিবাদী বাগ এলাকাতে হুগলী নদীর পূর্ব তীরে অবস্থিত। এই ফেরি ঘাটটি ২ টি জেটি নিয়ে গঠিত।   নামকরণ   অতীতে মাঝিরা হুঁকো টানতে টানতে খানিক জিরিয়ে নিত গাছের ছায়ায়— সে বট হোক বা পাকুড়। খিদের মুখে ঘাটের দোকান থেকে খাবার কিনে খেত। এমনই এক মুদির দোকানের মালিক ছিল চন্দ্রনাথ পাল। সেই নাম লোকমুখে চাঁদপাল হয়ে যায়। কথিত, তার নামেই হয় ঘাটের নামকরণ।   ইতিহাস   অতীতে এই ঘাট ছিল শহরের প্রধানতম জাহাজঘাটা। ইংরেজ আমলে রেলপথ চালু হওয়ার আগে অবধি যত প্রশাসনিক প্রধান বা ‘রাজপুরুষ’ কলকাতায় আসা-যাওয়া করতেন, তাঁদের জাহাজ এই ঘাটেই নোঙর করত। হাওড়া রেল স্টেশন চালু হওয়ার পর এই জাহাজঘাটার গুরুত্ব কমে যায়। এখন জাহাজ না এলেও এই ঘাট থেকে নিয়মিত ফেরী পরিষেবা চালু রয়েছে। ইতিহাস অনুযায়ী প্রথম ১৭৭৪ সালের মানচিত্রে ‘চাঁদপাল ঘাট’-এর নামের উল্লেখ  করা হয়।  ১৯০৭ সালে এই ঘাট থেকে পোর্ট ট্রাস্ট-এর পরিচালনায় প্রথম স্টিমার চলাচল শুরু হয় ‘ফেরী’ পরিষেবা হিসেবে। শুরুটা ঠিকই ছিল, কিন্তু ট্রেন-বাস-গাড়ির সংখ্যা বাড়তে থাকায় কদর কমে যায় ফেরীর। শেষে, ১৯২৭ সালে, প্রায় কুড়ি বছর পর এই পরিষেবা বন্ধ করে দেয় পোর্ট ট্রাস্ট। তখন তাদের স্টিমারের সংখ্যা মাত্র ১৩। এর পর আবারও এই পরিষেবা শুরু হয় ‘ক্যালকাটা স্টিম ন্যাভিগেশন কম্পানি লিমিটেড’-এর পরিচালনায়। তাদের অফিস ছিল ৫ ফেয়ারলি প্লেস-এ। দৈনিক দু’টি ফেরী চলত তখন—   চাঁদপাল-রামকৃষ্ণপুর-তেলকলঘাট  চাঁদপাল-শিবপুর-তক্তাঘাট-বটানিক্যাল গার্ডেন-মেটিয়াবুরুজ-রাজাবাগান-রাজগঞ্জ  ১৯৫২ থেকে ১৯৯৭ পর্যন্ত সুন্দরবন লঞ্চ সিন্ডিকেটের অধীনে ছিল এই ফেরী ঘাট। এর পর এটি হুগলি নদী জলপথ পরিবহণ সমবায় সমিতির অধীনে আসে।   ফেরী পরিষেবা   এখন এই ঘাট থেকে ৩ টি রুটে ফেরী চলাচল করে। প্রতিটি রুটে মাথাপিছু ভাড়া ৫ টাকা। রুট গুলি হল -   চাঁদপাল-রামকৃষ্ণপুর (সকাল ৫-৫০ থেকে রাত ৮-৩০),   চাঁদপাল-শিবপুর (সকাল ৭-৩০ থেকে রাত ৮-৩০),   হাওড়া-চাঁদপাল (সকাল ৭-৩০ থেকে রাত ৮টা)   চাঁদপাল-হাওড়া (৭-৪৫ থেকে ৮-১৫)  তথ্যসূত্র  বহিঃসংযোগ  চাঁদপাল ঘাট ফেরি সার্ভিস  ফেরি পরিষেবা - ডাব্লুবিটিসি - পশ্চিমবঙ্গ পরিবহন কর্পোরেশন   বিষয়শ্রেণী:কলকাতার ফেরি ঘাট
থাম্ব|পল ডির‍্যাক তার স্ত্রীর সাথে, কোপেনহেগেন, জুলাই ১৯৬৩ পল এড্রিয়েন মরিস ডির‍্যাক, ওএম, এফআরএস (আইপিএ: [dɪ'ræk] পল্‌ ডির‍্যাক্‌) (আগস্ট ৮, ১৯০২ – অক্টোবর ২০, ১৯৮৪) ছিলেন নোবেল পুরস্কার বিজয়ী একজন ব্রিটিশ তত্ত্বীয় পদার্থবিজ্ঞানী যিনি কোয়ান্টাম তড়িৎগতিবিজ্ঞানের এবং কোয়ান্টাম পদার্থবিজ্ঞানের প্রতিষ্ঠাতাদের একজন। তিনি ১৯৩২ থেকে ১৯৬৯ সাল পর্যন্ত দীর্ঘ ৩৭ বছর যুক্তরাজ্যের কেমব্রিজ বিশ্ববিদ্যালয়ের গণিতশাস্ত্রের লুকাশিয় অধ্যাপকের পদে আসীন ছিলেন। তার গুরুত্বপূর্ণ বিভিন্ন আবিষ্কারের একটি হলো ডিরাক সমীকরণ। এই সমীকরণটি ফার্মিয়নদের আচরণকেই শুধু ব্যাখ্যা করে না, এর সাহায্যেই ডির‍্যাক সর্বপ্রথম প্রতিপদার্থের অস্তিত্ব সম্পর্কে ভবিষ্যদ্বাণী করেন। ডির‍্যাক ১৯৩৩ সালে এর্ভিন শ্র্যোডিঙারের সাথে যৌথভাবে পারমাণবিক তত্ত্বের অভিনব এবং ফলপ্রসূ প্রকরণ আবিষ্কারের জন্য পদার্থবিজ্ঞানে নোবেল পুরস্কার অর্জন করেন।   শিক্ষাজীবন  ডির‍্যাক ১৯২৩ সালে ব্রিস্টল বিশ্ববিদ্যালয় থেকে গণিতে সম্মানসহ প্রথম শ্রেণীতে কলাবিদ্যায় স্নাতক উপাধি (ব্যাচেলর অব আর্টস ডিগ্রি) অর্জন করেন। ১৯২৬ সালে তিনি কেমব্রিজ বিশ্ববিদ্যালয় থেকে স্যার রালফ হাওয়ার্ড ফাওলারের অধীনে ডক্টরেট উপাধি অর্জন করেন।   কর্মজীবন  পল ডির‍্যাক জীবনের শেষ ১৪ বছর ফ্লোরিডা স্টেট ইউনিভার্সিটিতে অধ্যাপনা করেন।   সম্মাননা ও পুরস্কার   পদার্থবিজ্ঞানে নোবেল পুরস্কার, ১৯৩৩  রয়েল মেডেল, রয়েল সোসাইটি, ১৯৩৯  কোপলে মেডেল, ১৯৫২  ম্যাক্স প্ল্যাঙ্ক মেডেল, ১৯৫২ তার মৃত্যুর অব্যবহিত পরে যুক্তরাজ্যের ইনস্টিটিউট অব ফিজিক্স তার স্মরণে ডির‍্যাক পদক প্রবর্তন করে। ইতালির দ্য আব্দুস সালাম ইন্টারন্যাশনাল সেন্টার ফর থিওরেটিক্যাল ফিজিক্স তার স্মরণে ডির‍্যাক পুরস্কার প্রবর্তন করে।   সদস্য  ডির‍্যাক ১৯৩০ সালে রয়েল সোসাইটির বিশেষ সভ্য (ফেলো) নির্বাচিত হন। ১৯৪৮ সালে তিনি আমেরিকান ফিজিক্যাল সোসাইটির ফেলো নির্বাচিত হন। ১৯৭১ সালে যুক্তরাজ্যের ইনস্টিটিউট অব ফিজিক্সের ফেলো নির্বাচিত হন।   তথ্যসূত্র    বহিঃসংযোগ    Free online access to Dirac's classic 1920s papers from Royal Society's Proceedings A  Annotated bibliography for Paul Dirac from the Alsos Digital Library for Nuclear Issues  The Paul Dirac Collection at Florida State University   Letters from Dirac (1932–36) and other papers   Oral History interview transcript with Dirac 1 April 1962, 6, 7, 10, & 14 May 1963, American Institute of Physics, Niels Bohr Library and Archives       বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:ব্রিটিশ পদার্থবিজ্ঞানী বিষয়শ্রেণী:১৯০২-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:মাক্স প্লাংক পদক বিজয়ী বিষয়শ্রেণী:কপলি পদক বিজয়ী বিষয়শ্রেণী:মার্কিন যুক্তরাষ্ট্রে ইংরেজ অভিবাসী বিষয়শ্রেণী:ইংরেজ অজ্ঞেয়বাদী বিষয়শ্রেণী:ইংরেজ নোবেল বিজয়ী বিষয়শ্রেণী:২০শ শতাব্দীর ব্রিটিশ গণিতবিদ বিষয়শ্রেণী:২০শ শতাব্দীর ব্রিটিশ পদার্থবিজ্ঞানী বিষয়শ্রেণী:ব্রিস্টল বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিটিশ নোবেল বিজয়ী বিষয়শ্রেণী:রয়েল সোসাইটির সভ্য বিষয়শ্রেণী:গাণিতিক পদার্থবিজ্ঞানী বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:কোয়ান্টাম পদার্থবিজ্ঞানী বিষয়শ্রেণী:রয়েল পদক বিজয়ী বিষয়শ্রেণী:তাত্ত্বিক পদার্থবিজ্ঞানী
থাম্ব|রঞ্জনা গৌহর ভারতীয় শাস্ত্রীয় নৃত্যের এক শীর্ষস্থানীয় নৃত্যশিল্পী পদ্মশ্রী রঞ্জনা গৌহর  একজন ওড়িশি নৃত্যশিল্পী। ওড়িশি হলো একটি প্রাচীন নৃত্যশৈলী যা বহু শতাব্দী আগে ওড়িশার মন্দিরে উদ্ভূত হয়েছিল।  তিনি ২০০৩ সালে পদ্মশ্রী পুরস্কার পেয়েছিলেন  এবং ভারতের রাষ্ট্রপতি কর্তৃক ২০০৭ সালে সংগীত নাটক আকাদেমি পুরস্কার পেয়েছিলেন।   থাম্ব|রঞ্জনা গৌহর |alt=|253x253পিক্সেল   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:ওড়িশার নৃত্যশিল্পী বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:ওড়িশি নৃত্যশিল্পী বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:সংগীত নাটক অকাদেমি পুরস্কার প্রাপক
টম অ্যান্ড জেরি: শিভার মি উইস্কার্স, মুভিতে টম অ্যান্ড জেরি ইন শিভার মি উইস্কার্স হিসেবে দেখানো হয়েছে, হলো ২০০৬ সালের একটি ডাইরেক্ট-টু-ভিডিও অ্যানিমেটেড সোয়াশবাকলার অ্যাডভেঞ্চার কমেডি ফিল্ম যেটিতে বিড়াল - ইঁদুর জুটি টম অ্যান্ড জেরি রয়েছে। এটি ওয়ার্নার ব্রাদার্স অ্যানিমেশন এবং টার্নার এন্টারটেইনমেন্ট দ্বারা প্রযোজিত, স্কট জেরাল্ডস দ্বারা পরিচালিত এবং ক্রিস্টোফার পেইন্টার রচিত, চতুর্থ ডাইরেক্ট-টু-ভিডিও টম অ্যান্ড জেরি চলচ্চিত্র। এটি ২২শে আগস্ট, ২০০৬-এ ডিভিডিতে প্রকাশিত হয়েছিল। পরে এটি ১২ মার্চ, ২০১৩ সালে ব্লু-রেতে পুনরায় প্রকাশ করা হয়। চলচ্চিত্রটি টম এবং জেরিকে অনুসরণ করে যখন তারা তাদের পিছনে রাগান্বিত জলদস্যুদের একটি দল নিয়ে স্প্যানিশ ম্যানের ট্রেজার খুঁজে বের করার চেষ্টা করে।  তথ্যসূত্র   বিষয়শ্রেণী:মার্কিন রোমাঞ্চকর হাস্যরসাত্মক চলচ্চিত্র
থাম্ব| ২০০৮ সালে সানজা গ্রোহর সানজা গ্রোহর (জন্ম ৭ ফেব্রুয়ারি ১৯৮৪) একজন স্লোভেনীয় সঙ্গীতশিল্পী, মডেল, টিভি হোস্ট, প্রভাবশালী এবং সুন্দরী প্রতিযোগিতার শিরোনামধারী।  তিনি ২০০৫ সালে মিস স্লোভেনিয়া প্রতিযোগিতা জিতেছিলেন  এবং মিস ওয়ার্ল্ড ২০০৫ এ অংশগ্রহণ করেছিলেন। তিনি স্লোভেনীয় পুরুষদের ম্যাগাজিন প্লেবয়- এ সেরা প্লেমেট খেতাবও জিতেছেন এবং এফএইচএম- এর জন্য পোজ দিয়েছেন। FHM cover তিনি তখন থেকে বেশ কয়েকটি একক অ্যালবামও প্রকাশ করেছেন। Sanja Grohar - Umbrella    তথ্যসূত্র   বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:স্লোভেনীয় সুন্দরী প্রতিযোগিতার বিজয়ী বিষয়শ্রেণী:মিস ওয়ার্ল্ড ২০০৫-এর প্রতিনিধি বিষয়শ্রেণী:স্লোভেনীয় পপ সঙ্গীতশিল্পী বিষয়শ্রেণী:স্লোভেনীয় নারী মডেল
বাঘুটিয়া ইউনিয়ন বাংলাদেশের দক্ষিণ-পশ্চিমাঞ্চলীয় খুলনা বিভাগের জেলা যশোরের অন্তর্গত অভয়নগর উপজেলার একটি ইউনিয়ন।  ভৌগোলিক অবস্থান ভৌগোলিক অবস্থান অনুযায়ী ইউনিয়নটির উত্তরে নড়াইল জেলা, দক্ষিণে নওয়াপাড়া পৌরসভা, পুর্বে শুভরাড়া ইউনিয়ন এবং পশ্চিমে শ্রীধরপুর ইউনিয়ন অবস্থিত। এখানে ১৮টি গ্রাম এবং ১২ টি মৌজা রয়েছে।  তথ্যসূত্র  বিষয়শ্রেণী:অভয়নগর উপজেলার ইউনিয়ন  বিষয়শ্রেণী:যশোর জেলার ইউনিয়ন বিষয়শ্রেণী:খুলনা বিভাগের ইউনিয়ন
thumb|সাতনা - সিভিল লাইন চত্বর সাতনা () ভারতের মধ্য প্রদেশ রাজ্যের সাতনা জেলার একটি শহর ও পৌর কর্পোরেশনাধীন এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩১৫ মিটার (১০৩৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সাতনা শহরের জনসংখ্যা হল ২২৫,৪৬৮ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে সাতনা এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের নগর বিষয়শ্রেণী:সাতনা জেলার শহর ও নগর
ব্যবহার   {{তথ্যছক ক্রিকেট ক্লাব মৌসুম | ক্লাব =  | মৌসুম =  | কোচ =  | কোচশিরোনাম =  | অধিনায়ক =  | অধিনায়কশিরোনাম =  | বিদেশী =  | বিদেশীশিরোনাম =  | মাঠ =  | প্রতিযো১ =  | প্রতিযো১ ফলাফল =  | প্রতিযো২ =  | প্রতিযো২ ফলাফল =  | সর্বাধিক রান =  | সর্বাধিক উইকেট =  | সর্বাধিক ক্যাচ =  | সর্বাধিক স্ট্যাম্পিং =  | পূর্ববর্তীমৌসুম =  | পরবর্তীমৌসুম =  }}   উপসর্গ   {{{ক্লাব}}} — সাধারণভাবে ব্যবহৃত ক্লাবের নাম। {{{মৌসুম}}} —সম্পর্কিত মৌসুম বববব–বববব আকারে। {{{কোচ}}} — মৌসুমে ক্লাবের কোচ। যদি একই মৌসুমে একই ক্লাবের জন্য দুই বা ততোধিক কোচ কর্মরত থাকেন তাহলে, আপনি তাদের নাম বিভাজন করার জন্য <br /> ব্যবহার করে তাদের সকলকে নির্দেশ করার জন্য ভিন্ন ভিন্ন সারিতে বিভক্ত করতে পারেন। {{{অধিনায়ক}}} — ক্লাবের অধিনায়ক। {{{বিদেশী}}} — ক্লাবের বিদেশী খেলোয়াড়। {{{মাঠ}}} — মৌসুমে দলের ঘরোয়া মাঠ। ঘরোয়া খেলাগুলো যদি দল একাধিক মাঠে খেলে তাহলে, তাদের নামের মাঝে <br /> বসিয়ে একটি তালিকায় তাদেরকে আলাদা করা যেতে পারে। {{{প্রতিযো''ক্রম''}}} — একটি প্রতিযোগিতা যেখানে একটি মৌসুমে ক্লাবটি খেলেছে। শুধুমাত্র সঠিকভাবে ক্রম বসিয়ে আপনি সর্বোচ্চ ৬টি ভিন্ন ভিন্ন প্রতিযোগিতা নির্দেশ করতে পারেন (উদাহরণস্বরূপ {{{প্রতিযো১}}})। {{{প্রতিযো''ক্রম'' ফলাফল}}} — মৌসুমে প্রতিযোগিতায় ক্লাবের অর্জিত চূড়ান্ত ফলাফল। {{{অধিনায়কশিরোনাম}}} — যদি ক্লাবের অধিনায়ক ভিন্ন শিরোনামে পরিচিত হন (যেমনঃ যুগ্ম অধিনায়ক ইত্যাদি), সেই শিরোনাম এখানে উল্লেখ করা উচিত। {{{কোচশিরোনাম}}} — যদি ক্লাবের কোচ ভিন্ন শিরোনামে পরিচিত হন (যেমনঃ প্রধান কোচ ইত্যাদি), সেই শিরোনাম এখানে উল্লেখ করা উচিত। {{{সর্বাধিক রান}}} — "খেলোয়ার (রান)" আকারে, ক্লাবের সর্বোচ্চ রান অর্জনকারী এবং অর্জিত রানের সংখ্যা। {{{সর্বাধিক উইকেট}}} — "খেলোয়ার (উইকেট)" আকারে, ক্লাবের শীর্ষস্থানীয় উইকেট শিকারী এবং উইকেটের সংখ্যা। {{{সর্বাধিক ক্যাচ}}} — ক্লাবের শীর্ষস্থানীয় ক্যাচ শিকারী (উইকেট-রক্ষক ব্যতীত); {{{সর্বাধিক স্টাম্পিং}}} — ক্লাবের শীর্ষস্থানীয় উইকেট-রক্ষক; {{{পূর্ববর্তীমৌসুম}}} — ক্লাবের পূর্ববর্তী মৌসুম সম্পর্কিত নিবন্ধের সংযোগ; {{{পরবর্তীমৌসুম}}} — ক্লাবের পরবর্তী মৌসুম সম্পর্কিত নিবন্ধের সংযোগ।   উদাহরণ   উপরে দেখানো তথ্যছকটি যা থেকে উৎপন্ন হয়েছে:  {{তথ্যছক ক্রিকেট ক্লাব মৌসুম | ক্লাব = কেন্ট কাউন্টি ক্রিকেট ক্লাব | মৌসুম = ২০০৮ | কোচ = [[গ্রাহাম ফোর্ড]] | অধিনায়ক = [[রবার্ট কী]] | বিদেশী = [[ইয়াসির আরাফাত (ক্রিকেটার)|ইয়াসির আরাফাত]] | মাঠ = [[সেন্ট লরেন্স মাঠ]], [[ক্যান্টারবেরি]]<br />[[নেভিল ময়দান]], [[রয়্যাল টুনব্রিজ ওয়েলস]]<br />[[কাউন্টি ক্রিকেট মাঠ, বেকেনহাম]] | প্রতিযো১ = [[কাউন্টি চ্যাম্পিয়নশিপ]] | প্রতিযো১ ফলাফল = প্রথম শ্রেণী, ৮ম (অবনমিত) | প্রতিযো২ = [[প্রো৪০]] | প্রতিযো২ ফলাফল = দ্বিতীয় শ্রেণী, ১০ম | প্রতিযো৩ = [[ফ্রেন্ডস প্রভিডেন্ট ট্রফি]] | প্রতিযো৩ ফলাফল = রানার্স-আপ | প্রতিযো৪ = [[টি২০ ব্লাস্ট]] | প্রতিযো৪ ফলাফল = রানার্স-আপ | সর্বাধিক রান =  | সর্বাধিক উইকেট =  | সর্বাধিক ক্যাচ =  | সর্বাধিক স্ট্যাম্পিং =  | পূর্ববর্তীমৌসুম = ২০০৭ | পরবর্তীমৌসুম = ২০০৯ }}   ছোটবিন্যাস
আউটলুক.কম মাইক্রোসফটের একটি মুক্ত ওয়েবমেইল সেবা। এটি পুরনো মেইল সেবাগুলোর একটি। ১৯৯৬ সালে সাবীর ভাটিয়া এবং জ্যাক স্মিথ মাউন্টেইন ভিউ, ক্যালিফোর্নিয়াতে হটমেইল নামে একটি ওয়েবমেইল চালু করেন। মাইক্রোসফট ১৯৯৭ সালে প্রায় ৪০ কোটি ডলারে এটি অধিগ্রহণ করে এবং হটমেইল নামে চালু করে। পরে উইন্ডোজ লাইভের অংশ হিসাবে উইন্ডোজ লাইভ হটমেইল নামে চালু করা হয়। এর সর্বশেষ সংস্করণ ছাড়া হয় ২০১১ সালে। ২০১১ সালের হিসাব অনুযায়ী, মাসিক ব্যবহারকারী ৩৬ কোটি। এটি ৩৬টি ভাষায় পাওয়া যায়। ২০১৩ সালে হটমেইলকে আউটলুক.কম দ্বারা প্রতিস্থাপিত করা হয়।   ইতিহাস    হটমেইলের যাত্রা  সাবীর ভাটিয়া এবং জ্যাক স্মিথ মিলে হটমেইল প্রতিষ্ঠা করেন এবং রকেটমেইল (পরে ইয়াহু! মেইল)-এর সাথে প্রথম ইন্টারনেটে মেইল সেবা চালু করেন। এটি ৪ জুলাই, ১৯৯৬ সালে মার্কিন যুক্তরাষ্ট্রের স্বাধীনতা দিবসে চালু করেন, আইএসপি ভিত্তিক মেইলসেবা থেকে মুক্তি দিয়ে, এবং বিশ্বের যেকোনো স্থান থেকে ইনবক্সে অ্যাক্সেস করার ক্ষমতা দিয়ে। প্রথম বিনামূল্যে স্টোরেজ সীমা ছিল ২ মেগাবাইট। ১৯৯৭ সালের ডিসেম্বরের মধ্যে বায়বহারকারীর সংখ্যা দাঁড়ায় ৮৫ লক্ষ   এমএসএন হটমেইল   ১৯৯৭ সালে হটমেইল মাইক্রোসফটের কাছে প্রায় ৪০ কোটি ডলারে বিক্রি হয় এবং এটি মাইক্রোসফট নেটওয়ার্ক-এ যুক্ত হয়। হটমেইল খুব দ্রুত জনপ্রিয়তা অর্জন করে এবং ফেব্রুয়ারি, ১৯৯৯ সালে প্রায় ৩ কোটি সক্রিয় গ্রাহক নিয়ে বিশ্বের বড় ওয়েবমেইল সেবায় পরিনত হয়।   আউটলুক.কমে পরিবর্তন  আউটলুক.কম প্রথম ছাড়া হয় ৩১ জুলাই, ২০১৩   বৈশিষ্ট্যসমূহ    নিবন্ধন  নিবন্ধনের সময় গ্রাহক যেকোন একটি নাম পছন্দ করতে পারে (@outlook.com বা @hotmail.com).   তথ্যসূত্র    বহিঃসংযোগ     বিষয়শ্রেণী:মাইক্রোসফট ইমেইল সফটওয়্যার বিষয়শ্রেণী:অসম্পূর্ণ বিষয়শ্রেণী:ওয়েবমেইল বিষয়শ্রেণী:২০১২-এ প্রতিষ্ঠিত ইন্টারনেট সম্পত্তি বিষয়শ্রেণী:মাইক্রোসফট অফিস বিষয়শ্রেণী:উইন্ডোজ লাইভ বিষয়শ্রেণী:মাইক্রোসফট ওয়েবসাইট বিষয়শ্রেণী:১৯৯৭-এর অধিগ্রহণ ও একত্রীকরণ বিষয়শ্রেণী:মাইক্রোসফট অধিগ্রহণ
নাহিদ আবিদী একজন ভারতীয় লেখক এবং সংস্কৃত ভাষার পণ্ডিত। সাহিত্যে তার অসামান্য অবদানের জন্য ভারত সরকার ২০১৪ সালে তাকে ভারতের চতুর্থ সর্বোচ্চ বেসামরিক পুরস্কার পদ্মশ্রী প্রদানের মাধ্যমে সম্মানিত করে।   জীবনী  {{quotebox|align = right|width=21em|নাহিদ আবিদী বলেছেন, আমাকে পদ্মশ্রী পুরস্কারে ভূষিত করার মাধ্যমে যেন সংস্কৃত জগৎকে সম্মান দেওয়া হল এবং এটি মুসলমানদের সংস্কৃত শিক্ষার জন্য উদ্বুদ্ধ করবে। আমি সংস্কৃত ও পারস্যের বিদ্বানদের কাছে অত্যন্ত কৃতজ্ঞ, যারা আমাকে উভয় ধর্মের মধ্যকার বন্ধনকে উন্মোচিত করতে উৎসাহিত করেছিলেন। সংস্কৃত একটি সমৃদ্ধ ভাষা, যাতে সমাজে সম্প্রীতি এবং শান্তির বাণী প্রচারের গুণ রয়েছে।}}  নাহিদ আবিদি ১৯৬১ সালে ভারতের উত্তর প্রদেশের মির্জাপুরে এক সম্ভ্রান্ত মুসলিম জমিদার পরিবারে জন্মগ্রহণ করেন। ছাত্র জীবনে তিনি সংস্কৃতকে তার পাঠ্য বিষয় হিসাবে বেছে নেন এবং এ বিষয়েই কমলা মহেশ্বরী ডিগ্রি কলেজ থেকে স্নাতক ডিগ্রি এবং মির্জাপুরের কে. ভি. ডিগ্রি কলেজ থেকে এমএ ডিগ্রি অর্জন করেন।  তিনি শহরের খ্যাতনামা আইনজীবী এহতেশাম আবিদির সাথে বিবাহের পরে সংস্কৃত পাণ্ডিত্যের প্রাচীন আসন বারাণসীতে চলে আসেন। হিন্দু পুঁথি গরুড় পুরাণে বারাণসীকে পবিত্র বলে গণ্য করা হয়। সেখানে তিনি মহাত্মা গান্ধী কাশী বিদ্যাপীঠ (এম.জি.কে.ভি.) নামক একটি পাবলিক বিশ্ববিদ্যালয়ে ভর্তি হন এবং সেখান থেকে ডক্টরেট ডিগ্রী (পিএইচডি) অর্জন করেন। এরপর ১৯৯৩ সালে তিনি তার থিসিসটি বৈদিক সাহিত্য মেইন আশভিনিয়ন কা স্বরূপ শিরোনামে প্রকাশ করেন।   পুরস্কার ও স্বীকৃতি  সাহিত্যে গুরুত্বপূর্ণ অবদানের জন্য ২০১৪ সালে ভারত সরকার নাহিদ আবিদিকে পদ্মশ্রী পুরস্কারে ভূষিত করে। এছাড়াও তিনি লখনৌ বিশ্ববিদ্যালয় কর্তৃক সম্মান সূচক ডি.লিট (হোনরিস কাউসা) ডিগ্রি লাভ করেন। ২০১৪ সালের ৯ সেপ্টেম্বর আবিদি ভারতের প্রধানমন্ত্রী নরেন্দ্র মোদীর আমন্ত্রণে তার সাথে সাক্ষাত করেন এবং তার নিজের লেখা দুটি বই প্রধানমন্ত্রীকে উপহার দেন। মোদী তার গুগল প্লাস পৃষ্ঠায় একটি ছবি পোস্ট করে এই বৈঠকের বিষয়টি জানিয়েছিলেন এবং বৈঠকের ভিডিও প্রধানমন্ত্রীর ব্যক্তিগত ওয়েবসাইটে আপলোড করা হয়েছিল। ২০১৬ সালে লখনৌতে আয়োজিত একটি অনুষ্ঠানে তিনি ইউপি সরকার কর্তৃক যশ ভারতী পুরস্কারে'' ভূষিত হয়েছিলেন।   সাহিত্যে অবদান        তথ্যসূত্র    বহিঃসংযোগ            আরো পড়ুন     বিষয়শ্রেণী:জীবিত ব্যক্তি বিষয়শ্রেণী:১৯৬১-এ জন্ম বিষয়শ্রেণী:ভারতীয় শিয়া মুসলিম বিষয়শ্রেণী:পদ্মশ্রী প্রাপক বিষয়শ্রেণী:ভারতীয় শিক্ষাবিদ বিষয়শ্রেণী:উত্তরপ্রদেশের নারী বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:বারাণসীর পণ্ডিত বিষয়শ্রেণী:২০শ শতাব্দীর নারী শিক্ষাবিদ বিষয়শ্রেণী:সাহিত্য ও শিক্ষায় পদ্মশ্রী প্রাপক বিষয়শ্রেণী:২০শ শতাব্দীর ভারতীয় লেখক বিষয়শ্রেণী:ভারতীয় সংস্কৃত পণ্ডিত বিষয়শ্রেণী:উত্তরপ্রদেশের লেখিকা বিষয়শ্রেণী:২০শ শতাব্দীর ভারতীয় শিক্ষাবিদ
করোটিকা স্নায়ু () বা ক্রেনিয়াল নার্ভ হচ্ছে সেসকল স্নায়ু যা সরাসরি মস্তিষ্ক থেকে উদ্ভূত। ব্রেইনস্টেম থেকে উদ্ভূত স্নায়ুগুলোও এর মধ্যে অন্তর্ভুক্ত। উল্লেখ্য, করোটিকা স্নায়ুগুলোর মধ্যে দশটির উৎপত্তিস্থল-ই ব্রেইনস্টেম। করোটিকা স্নায়ু মেরু স্নায়ু থেকে আলাদা, কারণ মেরু স্নায়ু সুষুম্নাকাণ্ডের বিভিন্ন অংশ থেকেও সৃষ্টি হয়। মস্তিষ্ক ও শরীরের বিভিন্ন অংশের মধ্যে তথ্য আদানপ্রদানে করোটিকা স্নায়ু কাজ করে, যার মধ্যে প্রাথমিক কাজটি হচ্ছে শরীরের মাথা ও ঘাড়ের অংশের সাথে তথ্য আদানপ্রদান করা।  মেরু স্নায়ু ক্রমানুসারে মেরুরজ্জু থেকে উৎপন্ন হয়। এদের মধ্যে মাথার (সি১) সবচেয়ে কাছের মেরু স্নায়ুর উৎপত্তি প্রথম কশেরুকার ওপরের ফাঁকা স্থান থেকে। অপরদিকে করোটিকা স্নায়ুর উৎপত্তি এই অংশের উপরের অংশে অবস্থিত কেন্দ্রীয় স্নায়ুতন্ত্র থেকে। প্রত্যেকটি করোটিকা স্নায়ুর উৎপত্তি জোড়াবদ্ধভাবে ও মস্তিষ্কের উভয় পাশ থেকে। বিভিন্ন সংজ্ঞা অনুসারে মানুষের শরীরে বারো থেকে তেরো জোড়া করোটিকা স্নায়ু রয়েছে যেগুলোকে সাধারণত রোমান সংখ্যা (I – XII) দ্বারা নির্দেশ করা হয়। কিছু ক্ষেত্রে এই ক্রম শুরু হয় শূন্যতম করোটিকা স্নায়ু থেকে যা টার্মিনাল স্নায়ু (0) বা ক্রেনিয়াল নার্ভ জিরো নামেও পরিচিত। করোটিকা স্নায়ুর এই ক্রম মস্তিষ্কে তাদের উৎপত্তিস্থলের ক্রমের ওপর ভিত্তি করে সৃষ্ট যা মস্তিষ্কের সামনের অংশ (অগ্রমস্তিষ্ক) থেকে শুরু হয়ে পেছনের অংশ (ব্রেইনস্টেম) পর্যন্ত বিস্তৃত।  টার্মিনাল স্নায়ু (0), অলফ্যাক্টরি স্নায়ু (I), ও অপটিক স্নায়ুর (II) সৃষ্টি গুরুমস্তিষ্ক বা অগ্রমস্তিষ্ক থেকে এবং বাকি দশ জোড়া করোটিকা স্নায়ুর সৃষ্টি ব্রেইনস্টেম থেকে যার অবস্থান মস্তিষ্কের নিচের অংশে।  করোটিকা স্নায়ুগুলো প্রান্তীয় স্নায়ুতন্ত্রের (পিএনএস) একটি অংশ হিসেবে বিবেচিত, যদিও গঠনগত দিক থেকে অলফ্যাক্টরি (I), অপটিক (II) ও ট্রাইজেমিনাল (V) স্নায়ুগুলো কেন্দ্রীয় স্নায়ুতন্ত্রের (সিএনএস) অংশ।Board Review Series – Neuroanatomy, Fourth Edition, Lippincott Williams & Wilkins, Maryland 2008, p. 177. .   স্নায়ুগুলোর তালিকা  নংনামIঅলফ্যাক্টরি স্নায়ু (সংজ্ঞাবহ)IIঅপটিক স্নায়ু (সংজ্ঞাবহ)IIIঅকিউলোমোটর স্নায়ু (চেষ্টীয়)IVট্রকলিয়ার স্নায়ু ( চেষ্টীয় )Vট্রাইজেমিনাল স্নায়ু (মিশ্র)VIঅ্যাবডুসেন্স স্নায়ু ( চেষ্টীয় )VIIফেসিয়াল স্নায়ু (মিশ্র)VIIIঅডিটরি স্নায়ু (সংজ্ঞাবহ)IXগ্লসোফ্যারিঞ্জিয়াল স্নায়ু (মিশ্র)Xভেগাস স্নায়ু (মিশ্র)XIআনুষঙ্গিক স্নায়ু (চেষ্টীয়)XIIহাইপোগ্লসাল স্নায়ু (চেষ্টীয়)বই: Anatomy and Physiology for Nurses লেখক: Evelyn Pearce,প্রকাশক-Faber and Faber Limited, London, বছর-১৯৭৩ ISBN 0 571 04699 1 পৃঃ ৩৪১-৩৪৪   তথ্যসূত্র    বহিঃসংযোগ    ক্রেনিয়াল নার্ভ (ইয়েল স্কুল অফ মেডিসিন)
সিঙ্গোনি মসজিদ () ফ্রান্সের মায়োতের সিঙ্গোনিতে অবস্থিত একটি মসজিদ।   ইতিহাস  মসজিদটি মূলত ১৫৩৮ সালে নির্মিত হয়। এটি ফ্রান্সে প্রতিষ্ঠিত প্রাচীনতম মসজিদ। ১৯৯৪ সালে মসজিদটির জন্য একটি নতুন মিনার নির্মাণ করা হয়। ২০১৬ সালে মসজিদটিকে ফরাসি ঐতিহাসিক স্মৃতিস্তম্ভ হিসাবে তালিকাবদ্ধ করা হয়। ২০১৯-এর শুরুতে, €২ মিলিয়ন ইউরো ব্যয়ে মসজিদটির সংস্কার করা হয়।   আরও দেখুন   মায়োতে ইসলাম   তথ্যসূত্র   বিষয়শ্রেণী:মায়োতের মসজিদ বিষয়শ্রেণী:১৬শ শতাব্দীর আফ্রিকার মসজিদ
ফতওয়া অন টেরোরিজম এন্ড সুইসাইড বোম্বিংস () হলো ২মার্চ ২০১০ সালে প্রকাশিত শাইখুল ইসলাম ড. তাহিরুল কাদেরি কর্তৃক ৬০০ পৃষ্ঠাব্যাপী (উর্দু সংস্করণ), ৫১২ পৃষ্ঠাব্যাপী (ইংরেজি সংস্করণ) লিপিবদ্ধ ইসলামি আইনি অধ্যাদেশ বা রায় যাতে শরিয়তের উৎস হতে উপপাদন করা হয়েছে যে সন্ত্রাসবাদ ও আত্মঘাতি হামলা নীতিবিগর্হিত, পাপ  এমনকি তা অনৈসলামিক কর্মকাণ্ড। ফতওয়াটি লন্ডন থেকে বই আকারে প্রকাশিত হয়।   ফতওয়া ফতওয়াটি ২ মার্চ ২০১০ সালে ড. কাদেরি কর্তৃক প্রদত্ত হয়। ফতোয়াটি আল কায়েদা ও তালেবান সহ অন্যান্য জঙ্গিগোষ্ঠির মতবাদসমূহের সরাসরি অপনোদন তথা খণ্ডন। এটি একটি বিস্তৃততম সন্ত্রাসবিরোধি বিধিনির্দেশ, একটি দোহাই বা ক্ষমাহীন পরম দণ্ডাদেশ যা এর চেয়ে উপরন্তু আরো বেশি এবং ঘোষিত করে যে সন্ত্রাসবাদ ইসলামি আইন মোতাবেক কুফরি।.  সার-সংক্ষেপ ফতওয়াটি মিডিয়ার সুদুরপ্রসারী অভিনিবেশপ্রাপ্ত হয় এবং সুনিশ্চিতভাবে আন্তর্জাতিক সমবেত সংবাদমাধ্যম দ্বারা অবগুণ্ঠিত হয়।সিএনএন এর পরিবেশনানুসারে, কতিপয় অভিজ্ঞ ফতোয়াটিকে সন্ত্রাসবাদের পুনরুত্থানের বিরুদ্ধে লাক্ষণিক করাঘাত হিসেবে লক্ষ্য করেছেন। সিএনএন এর আমানপৌর শো তাদের ওয়েবসাইটে ফতোয়াটির সারসংক্ষেপ যোগ করেছে এবং শান্তি প্রতিষ্ঠামুলক ফতোয়া হিসেবে ঘোষণা করেছে।একইসাথে ওয়াশিংটন টাইমস উল্লেখ করে যে, যুক্তরাষ্ট্রের পররাষ্ট্র মন্ত্রণালয় ফতোয়াটিকে ইসলামকে জঙ্গিদের থেকে ফিরিয়ে নেবার যুগান্তকারী পদক্ষেপ হিসেবে ঘোষণা করেছে।  ফতওয়াপ্রদান অনুষ্ঠান  ফতোয়াপ্রদান অনুষ্ঠানটি মিনহাজুল কুরআন, যুক্তরাজ্য শাখা কর্তৃক পৃষ্ঠপোষিত হয়। ফতোয়াপ্রদানের সময় ড. কাদেরি বলেন যে,    আরও দেখুন  মানবকল্যাণে শান্তির ফতওয়া   তথ্যসূত্র   বিষয়শ্রেণী:ইসলামি সন্ত্রাসবাদ বিষয়শ্রেণী:ফতোয়া বিষয়শ্রেণী:আত্মঘাতী বোমা হামলা বিষয়শ্রেণী:সন্ত্রাসবাদ দমন
thumb টমাস আনসন, এফআরএস (আনুমানিক ১৬৯৫ - ৩০ মার্চ ১৭৭৩) ছিলেন একজন ব্রিটিশ সংসদ সদস্য, ভ্রমণকারী এবং আনসন পরিবারের একজন অপেশাদার স্থপতি।   জীবনী  অ্যানসন ছিলেন উইলিয়াম অ্যানসন (১৬৫৬-১৭২০) এবং ম্যাকলসফিল্ডের প্রথম আর্ল টমাস পার্কারের ভগ্নিপতি ইসাবেলা ক্যারিয়ারের পুত্র। পারিবারিক সম্পত্তি ছিল স্টাফোর্ডশায়ারের শুগবোরো হল। অ্যাডমিরাল জর্জ অ্যানসন, প্রথম ব্যারন অ্যানসন ছিলেন তার ছোট ভাই এবং তাদের চাচাতো ভাই, ম্যাক্লেসফিল্ডের দ্বিতীয় আর্ল জর্জ পার্কারের সাথে, তারা আইজ্যাক নিউটনের বন্ধু, গণিতবিদ উইলিয়াম জোন্স দ্বারা গণিত এবং নেভিগেশন শিখতেন, যিনি পরে ১৭৩০ সালে রয়্যাল সোসাইটির জন্য অ্যানসনের সদস্যপদ প্রস্তাব করেছিলেন। আনসন অক্সফোর্ডের সেন্ট জনস কলেজে যান এবং পরে ইনার টেম্পলে আইন বিষয়ে পড়াশোনা করেন।  তার বাবার মৃত্যুর পর, আনসন আইন ত্যাগ করেন এবং মহাদেশে অনেক ভ্রমণের মধ্যে প্রথম ভ্রমণ শুরু করেন, যেমনটি তখন ভাগ্যবান এবং রুচিশীল যুবকদের ফ্যাশন ছিল। ১৭৩২ সালে অ্যানসন এবং তার বন্ধু আর্ল অফ স্যান্ডউইচ সোসাইটি অফ দ্য ডিলেট্যান্টি নামে একটি উত্তাল ডাইনিং-ক্লাব গঠন করেন, যার আরও গুরুতর উদ্দেশ্য ছিল গ্রীক স্থাপত্য অধ্যয়নকে উৎসাহিত করা। ১৭৪০ সালে টমাস তার ভাই জর্জের সাথে দ্য সেঞ্চুরিয়নে যোগ দেন, যখন তিনি এবং তার দল পৃথিবী প্রদক্ষিণ শুরু করেন। আনসন মিশরে যাওয়ার জন্য তাদের ছেড়ে চলে যান। এর ফলে তিনি মিশরীয় সোসাইটি এবং ডিভান সোসাইটির জন্য যোগ্য হয়ে ওঠেন, দ্বিতীয়টি ছিল একটি বন্য মদ্যপান ক্লাব যার লর্ড ড্যাশউড এবং লেডি মেরি ওয়ার্টলি মন্টাগু আগ্রহী সদস্য ছিলেন।  তিনি ১৭৪৭ সালে লিচফিল্ডের হাউস অফ কমন্সে নির্বাচিত হন, এই আসনে তিনি ১৭৭০ সাল পর্যন্ত অধিষ্ঠিত ছিলেন।  ১৭৪৮ সালে লর্ড স্যান্ডউইচ আনসনকে ভার্সাইতে পাঠান ডাক ডি চয়েসুল এবং মাদাম ডি পম্পাডোরের জন্য গোপন চিঠিপত্রের মাধ্যমে। প্যারিসে তিনি তার বন্ধু ডাচেস অফ বেডফোর্ডের জন্য ক্রেয়ন কিনেছিলেন এবং তার শ্যালিকা লেডি আনসন তাকে তার পছন্দের উপহারের একটি দীর্ঘ তালিকা পাঠিয়েছিলেন। থাম্ব|300x300পিক্সেল| শুগবোরো হল, স্টাফোর্ডশায়ার ১৭৭৩ সালের মার্চ মাসে আনসন অবিবাহিত অবস্থায় মারা যান। অ্যানসন সম্পত্তিগুলি তার ভাগ্নে জর্জ অ্যাডামসের কাছে হস্তান্তর করা হয়েছিল, যিনি অ্যানসন উপাধি ধারণ করেছিলেন এবং লিচফিল্ডের আর্লসের পূর্বপুরুষ ছিলেন।   তথ্যসূত্র        বিষয়শ্রেণী:রয়েল সোসাইটির সভ্য বিষয়শ্রেণী:গ্রেট ব্রিটেনের সংসদ সদস্য ১৭৬৮-১৭৭৪ বিষয়শ্রেণী:গ্রেট ব্রিটেনের সংসদ সদস্য ১৭৬১-১৭৬৮ বিষয়শ্রেণী:গ্রেট ব্রিটেনের সংসদ সদস্য ১৭৫৪-১৭৬১ বিষয়শ্রেণী:গ্রেট ব্রিটেনের সংসদ সদস্য ১৭৪৭-১৭৫৪ বিষয়শ্রেণী:১৭৭৩-এ মৃত্যু বিষয়শ্রেণী:১৬৯০-এর দশকে জন্ম বিষয়শ্রেণী:অ্যানসন পরিবার বিষয়শ্রেণী:লিচফিল্ডের গ্রেট ব্রিটেনের সংসদ সদস্য
ইভজেনি কোবিলকিন ( ; জন্ম ৬ ফেব্রুয়ারি ১৯৮২) একজন ইউক্রেনীয় দাবাড়ু, যিনি ফিদে মাস্টার (২০০৬) খেতাব ধারণ করেন।   জীবনী  ইভজেনি কোবিলকিন লুহানস্ক দাবা স্কুলের ছাত্র। তিনি ইউক্রেনের হয়ে ইউরোপীয় যুব দাবা চ্যাম্পিয়নশিপ এবং বিশ্ব যুব দাবা চ্যাম্পিয়নশিপে বিভিন্ন বয়স গ্রুপে খেলেন এবং ২০০৬ সালে রিমাভস্কা সোবোতায় সেরা ফলাফল অর্জন করেন, যখন তিনি অনুর্ধ্ব-১৪ বয়স গ্রুপে ইউরোপীয় যুব দাবা চ্যাম্পিয়নশিপ জিতেছিলেন। এই সাফল্যের জন্য তিনি ফিদে মাস্টার খেতাব পান। তিনি দুইবার ইউক্রেনীয় দাবা চ্যাম্পিয়নশিপের ফাইনালে (২০০০, ২০০৩) অংশগ্রহণ করেছেন। তিনি দোনেটস্ক দাবা ক্লাব ড্যাঙ্কো-ডনবাস এর সাথে দুইবার (১৯৯৭, ১৯৯৯) ইউক্রেনীয় দল দাবা চ্যাম্পিয়নশিপ জিতেছেন।   তথ্যসূত্র    বহিঃসংযোগ      Evgeni Kobylkin chess games at 365chess.com  বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউক্রেনীয় দাবাড়ু বিষয়শ্রেণী:দাবা ফিদে মাস্টার
পিরোজপুর রিভারভিউ  (পিরোজপুর ডিসি পার্ক নামেও পরিচিত) পিরোজপুরের বলেশ্বর নদীর তীরে অবস্থিত ইকোপার্ক। ২০১০ সালে এটি তৈরি করা হয়। ২০১৪ সালে পিরোজপুর জেলা কমিশন অফিসের ওপর এর সার্বিক দায়িত্ব অর্পিত হয়। ২০১৫ সালে বনবিভাগ জলবায়ু পরিবর্তন ট্রাস্ট ফান্ডের অর্থায়নে পার্কটির উন্নয়ন করার প্রকল্প হাতে নেয়।  অবস্থান ইকোপার্কটি পিরোজপুর জেলা সদর থেকে ২.৫ কিলোমিটার দূরে নামাজপুর গ্রামে অবস্থিত।  বিবরণ সামাজিক বন বিভাগের অর্থায়নে ২.৫৪ হেক্টর জমিতে নির্মিত হয়েছে পার্কটি। ২০০৭ সালে সাবেক জেলা প্রশাসক মনছুর রাজা চৌধুরী পার্কটি স্থাপনের উদ্যোগ নেন। ইকোপার্কটিতে রয়েছে কৃত্রিম ঝরনা আর পাহাড়ের নিদর্শন। নদীঘেঁষে একটি রাস্তা রয়েছে এবং রয়েছে পাঁচতলা বিশিষ্ট একটি ওয়াচ টাওয়ার। পার্কটিতে একটি হ্রদ রয়েছে এবং হ্রদের উপর দুটি কাঠের সেতু আছে। পার্কটিতে বাগান, দোলনাসহ বিভিন্ন বিনোদনের ব্যবস্থা রয়েছে।  তথ্যসূত্র  বহিঃসংযোগ  বিষয়শ্রেণী:বাংলাদেশের ইকোপার্ক বিষয়শ্রেণী:পিরোজপুর জেলার দর্শনীয় স্থান বিষয়শ্রেণী:পিরোজপুর জেলার ভূগোল বিষয়শ্রেণী:পিরোজপুর সদর উপজেলা